Kelgusidagi vazifalar va maqsadlarni ro‘yobga chiqarishda bosh dasturilamal hisoblanadigan prezidentning parlamentga murojaatnomasida ilgari surilgan chora-tadbirlar ijrosi yuzasidan Bosh vazir va hukumat a’zolari har chorakda Senat va deputatlar oldida hisobot beradi. «Biz yangi yildan boshlab siyosiy hayotimizda yangi bir amaliyotga joriy etamiz. Kirib kelayotgan yilning bosh hujjati bo‘lgan Murojaatnomada bayon qilingan har bir ustuvor yo‘nalish bo‘yicha amalga oshirilgan ishlar haqida Bosh vazir hukumat a’zolari bilan birga Senat va Qonunchilik palatasi oldida har oyda hisobot berib boradi», dedi davlatimiz rahbari. Prezident murojaatnomada ilgari surilgan takliflar qog‘ozlarda qolib ketmasligi uchun ham hukumat hisobot berib borishi, jarayon OAVda keng yoritilishi kerakligini aytib o‘tdi.